3. ΑΠΟΦΑΣΙΣ ΥΠΟΥΡΓΟΥ ΠΟΛΙΤΙΣΜΟΥ ΚΑΙ ΕΠΙΣΤΗΜΩΝ Αριθ. 3650 της 23/27 Δεκ. 1972 (ΦΕΚ  Β΄ 1134) Περί λειτουργίας του Συμβουλίου Κρατικών Χορηγιών και τρόπου απονομής τούτων. Έχοντες υπ’ όψιν: α)Το Β.Δ. 40/72 «περί κωδικοποιήσεως εις ενιαίον κείμενον των ισχυουσών διατάξεων περί Υπουργικού Συμβουλίου και Υπουργείων». β)Το Ν.Δ. 1087/71 «περί μέτρων ενισχύσεως των Γραμμάτων και των Καλών Τεχνών». γ)Το άρθρ. 7 παρ. 8 του ως άνω Ν.Δ. 1087/71. δ)Την υπ’ αριθ. 1043/16.12.72 γνωμάτευσιν του παρ’ ημίν Νομικού Συμβούλου, αποφασίζομεν: 1.Το κατά το άρθρ. 7 του Ν.Δ. 1087/71 συνιστώμενον Συμβούλιον Κρατικών Χορηγιών συγκαλείται εις Συνεδρείαν υπό του Προέδρου αυτού. 2.Το Συμβούλιον τούτο ευρίσκεται εν απαρτία παρόντων τουλάχιστον 5 εκ των μελών αυτού, μεταξύ των οποίων απαραιτήτως ο Πρόεδρος. 3.Χρέη γραμματέως του Συμβουλίου Κρατικών Χορηγιών εκτελεί πρόσωπον παρέχον τας υπηρεσίας του εις το Υπουργείον Πολιτισμού και Επιστημών υφ’ οιανδήποτε σχέσιν και οριζόμενον δια της περί συγκροτήσεως τούτου υπουργικής αποφάσεως. 4.Εις το Συμβούλιον εισηγούνται μέλη αυτού οριζόμενα παρά του Προέδρου του. 5.Το Συμβούλιον Κρατικών Χορηγιών επιλαμβάνεται κατ’ έτος της εξετάσεως: Περιπτώσεων αίτινες παραπέμπονται αυτώ υπό του Υπουργού Πολιτισμού και Επιστημών οίκοθεν. Αιτήσεων ή προτάσεων υποβαλλομένων εις την Γραμματείαν αυτού εμπροθέσμως συμφώνως τω Νόμω. 6.Αι καθ’ ύλην αρμόδιαι Υπηρεσίαι του Υπουργείου Πολιτισμού και Επιστημών παρέχουν πάσαν κατ’ αίτησιν του Συμβουλίου δυνατήν διευκόλυνσιν εις το έργον του. 7.Αι αποφάσεις του Συμβουλίου λαμβάνονται κατ’ απόλυτον πλειοψηφίαν των παρόντων, εν ισοψηφία δε υπερισχύει η άποψις προς ην συντάσσεται ο Πρόεδρος. 8.Αι αποφάσεις του Συμβουλίου διατυπούνται εις πρακτικά άτινα υπογράφονται υπό πάντων των συμμετασχόντων εις εκάστην συνεδρίαν μελών. Εις τα πρακτικά ταύτα καταχωρούνται απαραιτήτως εκτός άλλων και αι γνώμαι των τυχόν μειοψηφησάντων. Σελ. 1092,202(β) Τεύχος 569-Σελ. 142 9.Αι προτάσεις του Συμβουλίου αίτινες δέον να ώσι πλήρως ητιολογημέναι, υποβάλλονται προς τον Υπουργόν Πολιτισμού και Επιστημών το βραδύτερον μέχρι της 30ής Δεκεμβρίου εκάστου έτους κρίσεως. Δι’ αποφάσεως του Υπουργού Πολιτισμού και Επιστημών εκδιδομένης τουλάχιστον 3 μήνας προ δια ταύτης οριζομένης ημερομηνίας του έτους κρίσεως, προγενεστέρας της 30ής Δεκεμβρίου, δύναται να συντμηθή μέχρι της ημερομηνίας ταύτης ο χρόνος υποβολής των προτάσεων του Συμβουλίου εις τον Υπουργόν Πολιτισμού και Επιστημών. Η τοιαύτη σύντμησις ενδείκνυται επί συντόμου περατώσεως της κατά την παρούσαν προδικασίας δια την απονομήν των χορηγιών ή επί περιορισμένου αριθμού υποψηφίων ή εάν συνιστάται η επίσπευσις του έργου του Συμβουλίου διότι προβλέπεται ότι η μελλοντική συνεύρεσις των μελών αυτού θέλει αποβή δυσχερής ή εάν παρεμπίπτουν ευκαιρίαι καθιστώσαι το ενωρίτερον έργον των επιτροπών γονιμώτερον, εν γένει δε εις πάσαν περίπτωσιν καθ’ ην η αναμονή του ακραίου ορίου της προθεσμίας αποβαίνει βλαπτική ή μη ευεπίφορος, ενώ η σύντμησις ωφελιμωτέρα και προσφορωτέρα. 10.Ο Υπουργός Πολιτισμού και Επιστημών εκδίδει τας οικείας αποφάσεις περί απονομής των χορηγιών το βραδύτερον μέχρι και της 31ης Δεκεμβρίου του έτους κρίσεως. Η παρούσα δημοσιευθήτω δια της Εφημερίδος της Κυβερνήσεως. 